Publication: Magyar Közlöny
Issue: MK-2006-132 (Year: 2006, Number: 132)
Era: 2004-2010
Section: (OTK) szóló 97/2005. (XII. 25.) határozatában kijelölt, területileg
Paragraph Index: 147

6. prioritás: Államreform A foglalkoztatás bővítésének és a tartós növekedés átfogó céljának megvalósítása érdekében stratégiát fogalmazunk meg az államreform végrehajtásának támogatására. Az államreform-folyamat keretében – a Konvergencia-programban, és a Nemzeti Reform Programban is – megfogalmazott bevatakozások kiterjednek a köz által finanszírozott tevékenységek teljes spektrumára. A beavatkozások célja, hogy fenntartható finanszírozású, jobb minőségű és jobb hozzáférésű szolgáltatásokat tudjon nyújtani az állam az állampolgárok és a vállalkozások számára. Az államreform-folyamat által lefedett fejlesztések egy jelentős része így a többi, mindenekelőtt a társadalom megújulását szolgáló beavatkozás-csoportban jelennek meg. Szemléletváltást is jelent az államreform 2006/132. szám Itt két területen tervezünk beavatkozást az államreform támogatása érdekében. Ezek a következők: • a közigazgatás megújítása, amelynek főbb elemei: • a kormányzás megújítása, • a civil befolyás erősítése, • a közigazgatás szolgáltatóvá tétele, • az integrált kistérségi és regionális döntési szintek megerősítése; • a közigazgatási szolgáltatások korszerűsítése, amelynek főbb elemei: • a közigazgatás és közszolgáltatások belső folyamatainak és szervezetének megújítása, • a közszolgáltatásokhoz történő hozzáférést támogató fejlesztések. Az államreformhoz kapcsolódó szemléletváltás révén az államot képessé tesszük arra, hogy hozzájáruljon az ország teljesítőképességének növeléséhez. Ehhez javítani kell a közigazgatás működésének eredményességét, magasabb színvonalú igazgatási szolgáltatásokat kell nyújtani az ügyfelek számára. Az állam a saját munkafolyamatainak, igazgatási és szolgáltató szervezeti rendszerének hatékonyabb megszervezésével, az elektronikus kormányzati eszközökön keresztül elérhető közjavak tértől és időtől független hozzáférésének biztosításával, továbbá a társadalmi tőke erősítésével járul hozzá a tartós növekedés eléréséhez és a jobb minőségű munkahelyek megteremtéséhez. Az államreform megvalósítását szolgáló fejlesztések egyben hozzájárulnak a nagy elosztórendszerek reformjához is. Célunk a kormányzati munka javítása és a magasabb színvonal a közszolgáltatásokban 3.2.6.1. A közigazgatás megújítása Az elektronikus alkalmazások átvétele nem jelenti automatikusan az új szemlélet elterjedését a közigazgatásban, csupán eszköze e szemléletváltásnak. Ezen túlmenően, a közigazgatás kapacitásfejlesztése terén az alábbi eszközök fontosak: • a politikaalkotás − kiemelten a jogalkotás − és a végrehajtás társadalmi eredményességének javítása; • a civil társadalom közügyekben való részvételének erősítése; • magasabb szervezeti teljesítmény elérése, a szolgáltatások minőségének javítása; • a humán erőforrás felkészültségének javítása; • a szubszidiaritás elvének érvényesítése. Az igazgatási rendszer korszerűsítése sokrétű feladatot jelent 2006/132. szám A politikaalkotási ciklus minden elemére kiterjedő, komplex folyamatirányítást kell megvalósítani. A döntés-előkészítés során elsődlegesen a jogalkotás és a stratégiai menedzsment javítására kell összpontosítani. Az egyértelműbb és egyszerűbb szabályozási környezet csökkenti a jogszabály-módosítások számát és oldja a jogalkalmazási nehézségeket. Emellett fokozott figyelmet kap a meghozott döntések végrehajtásának hatékonyabbá tétele, a végrehajtás nyomon követése és ellenőrzése. A tovagyűrűző hatások miatt e területeken érhető el a legnagyobb előrelépés. Egyértelműbb szabályozási környezetre van szükség A minőségi jogalkotásra alapozott szabályozási környezet mérsékli a sürgős jogszabály-módosítási feladatok számát, emellett a jogalkalmazási nehézségek csökkentésével hatékonyabbá, gyorsabbá és egyszerűbbé teszi a feladatok végrehajtását. Kiemelten fontos beavatkozási terület a jogszabályokból eredő adminisztratív terhek csökkentése. A minőségi jogalkotás csökkenti az adminisztratív terheket A társadalmi partnerek aktív bevonása a döntések előkészítésébe és végrehajtásába többet jelent a klasszikus partnerségnél: újraéleszti a helyi demokráciát, elősegíti a konszenzusos döntések meghozatalát, és könnyebbé teszi a végrehajtást. Ehhez szükség van – az elektronikus eszközök elterjesztésén túl – a közéleti aktivitás növelésére, vagyis: • a civil, állami és önkormányzati fórumok, kerekasztalok, egyeztető fórumok működtetésére; • a civil szféra érdekképviseleti és érdekérvényesítési rendszereinek a javítására; • a helyi nyilvánosság létrehozására, fejlesztésére, támogatására a kormányzás és politikaalkotás folyamataiban. A társadalmi partnerek bevonására törekszünk A gazdasági szereplők és az állampolgárok elvárásaival összhangban szükség van a szervezeti teljesítmény növelésére, hogy csökkenjen a közigazgatási szolgáltatásokra fordított idő és pénz. Szervezetfejlesztési és -racionalizálási intézkedésekkel egyszerűsíteni lehet az ügymenetet, ami egyidejűleg csökkenti az ügyfelek terheit, és növeli az érintett közigazgatási szervek teljesítményét. Az igazságszolgáltatási szervek kapacitásának növelésével elő kell segíteni az ítélkezési idő lerövidítését. Az ügyfél-elégedettségi vizsgálatok eredményeire támaszkodva fejleszteni kell az állam által nyújtott szolgáltatások minőségét, kiemelt figyelmet fordítva a különböző csatornákon folyó ügyintézési formák egységes kezelésére. A közfeladatok ellátásába be kell vonni a társadalmi szervezeteket, ami javuló színvonalat is eredményezhet. A szervezeti teljesítmény növelése a cél a közigazgatásban A humán erőforrás minőségének a javítása az egységes kormányzati személyzetpolitika keretein belül a toborzás átalakítására − pl. nyílt pályáztatási rendszer bevezetése a köztisztviselővé váláshoz −, a vezetői képességek fejlesztésére és a szakmai minőség javítására összpontosít, hangsúlyozza a teljesítményelv jelentőségét, közigazgatási kultúraváltásra törekszik. Mindez részint az új feladatokat megoldani képes tudás és képességek elterjesztését, részint pedig a 2008 után fellépő, erőteljes A közigazgatásban dolgozók képzésére is összpontosítunk 2006/132. szám nyugdíjba vonulási hullám kezelését hivatottak szolgálni. A közigazgatás teljesítőképességének növeléséhez elengedhetetlen a személyes felelősség érvényesítése is. A szubszidiaritás jegyében szükség van a helyi önkormányzatok szerepének erősítésére. Regionális szinten elsődlegesen a fejlesztéspolitikai szerep megerősítése a cél. Kistérségi szinten ugyanakkor az integrált fejlesztések és a feladatellátás előkészítése és végrehajtása, valamint a települések jogalkotási munkájának segítése és koordinálása az elsődleges feladat. Erősíteni kell a helyi önkormányzatok szerepét Olyan beavatkozásokat kívánunk megvalósítani, melyek hosszú távon is fenntarthatóak maradnak, és a közigazgatás minden területi szintjét áthatják. Ugyanakkor természetesen más-más eszközökre kell támaszkodni az egyes szinteken. A koherencia érdekében a más programokon keresztül megvalósuló, a közigazgatást érintő fejlesztéseknek is igazodniuk kell a Kormány közigazgatás-fejlesztési programjához. A közigazgatás fejlesztésére irányuló és a közigazgatásban foglalkoztatottak létszámát is érintő intézkedések előkészítése során előzetesen − az érintett szakszervezetek véleményének kikérésével − mérlegelni kell a foglalkoztatási hatásokat. Az állami feladatok újragondolása és az eljárások racionalizálása kapcsán felmerülő munkaerő-átstrukturálást tervezhetővé és ütemezhetővé kell tenni, valamint ki kell dolgozni az érintettek munkaerő-piaci aktivitásának megőrzését segítő intézkedéseket is. A közigazgatás átszervezésekor figyelembe vesszük a foglalkoztatási hatásokat is A fejlesztéspolitikát integrálni kell a közigazgatás intézményi és eljárási rendjébe. A különböző fejlesztési beavatkozások térségenkénti összhangját a programok országos szinten megvalósított területi koordinációja garantálhatja. Fontos eleme a decentralizációnak a regionális programok megvalósítása, illetve a régiók bevonása az ágazati programok tervezésébe és végrehajtásába, valamint a területi alapú tervezés megerősítése és szerepének fokozása. 3.2.6.2. A közigazgatási szolgáltatások korszerűsítése, elektronikus közigazgatás A Magyar Információs Társadalom Stratégia (MITS) fő célja a magyar információs társadalom félzárkoztatása az EU átlagos szintjéhez. Ehhez járul hozzá az információs és kommunikációs technológiák alkalmazásának kiterjesztése alapvetően a folyamatok és a szolgáltatások korszerűsítésén keresztül. A MITS-ben a tartalom és szolgáltatások beavatkozási terület alatt jelenik meg a közigazgatás fejlesztése, amit az E-kormányzat 2005 stratégia bont ki részletesen. 2006/132. szám Az említett stratégiák szándéka, hogy a közigazgatási szolgáltatások fejlesztése segítse elő a társadalom versenyképességének javítását. Az üzleti szférát is kiszolgáló elektronikus közszolgáltatások fejlesztése vonzó üzleti környezetet teremt a vállalkozások és beruházások számára ezzel is növelve az ország versenyképességét. A szolgáltatások átalakításával és a teljes körű elektronikus ügyintézési formák megteremtésével csökkenthető a vállalkozások adminisztratív költsége és ügyintézési ideje. Az informatikai alkalmazások bevezetése és elterjesztése egyúttal minőségi előrelépést jelenthet a korábbi reformjellegű próbálkozásokhoz képest a közigazgatásban. Az államreform célkitűzéseit támogató rugalmas intézményrendszert kívánunk kialakítani. Ezért kiemelt figyelmet fordítunk az állami intézményrendszer intézményei és azok belső működésének megújítására. Az információs társadalom megvalósítását e prioritás a közigazgatási szolgáltatások infokommunikációs fejlesztésével, továbbá − más közszolgáltatásokra is kiterjedő − közös elektronikus azonosító rendszer kiépítésével támogatja. Egyúttal ez jelenti a más prioritásokban megvalósuló infokommunikációs fejlesztésektől történő lehatárolást. Meg kell valósítani a közigazgatás és a közszolgáltatások folyamatainak új logikai rendszerbe foglalását az informatizálhatóság, szabványosíthatóság, egyszerűség, átláthatóság követelményeinek megfelelők. Intézményi, szervezet- és folyamatmodellek kialakításával új, elektronikus alapú működési rendszert kell teremteni az igazgatásban. Meg kell valósítani az intézmények és rendszerek összekapcsolását a szolgáltatási portfolió és tudásbázis lehető legszélesebb körű kihasználása érdekében. Megteremtjük az e-közszolgáltatások belső intézményi alapjait A bírói hatalmi ág szolgáltatásainak javítása érdekében szükséges az igazságszolgáltatási munka szolgáltató jellegének erősítése, a bírósághoz fordulás elektronikus módjának megteremtése, továbbá az ügyfélbarát környezet biztosítása érdekében szükség van a bírói szervezetek belső folyamatainak és szolgáltatásainak infokommunikációs alapú fejlesztésére. Elektronikus alapúvá tesszük az igazságszolgáltatás egyes folyamatait Az állami szolgáltatások nyújtásának és igénybevételének alapja az ügyfél azonosíthatósága. Biztosítani kell az azonosítást lehetővé tevő nagy adatbázis rendszerek konszolidálását, adatállományaik összekapcsolását. Biztosítjuk az adatbázisok rendszerének konszolidációját Az állam által az ügyfelek részére nyújtott minőségi szolgáltatások megteremtésének – a közigazgatás belső intézményi működésének átalakításásán kívül – feltétele a szolgáltatást igénybe vevő ügyfél és a szolgáltató állam közötti kapcsolat biztosítása is. 2006/132. szám Az elektronikus közszolgáltatások és más állami szolgáltatások nyújtásához és igénybevételéhez mindezeken túlmenően szükséges az egyes intézmények által nyújtott köszolgáltatások folyamatainak, típusainak áttekintése, egyszerűsítése, a szabályozási háttér átvizsgálása és az egyes folyamatok elektronikus alapúvá tétele. Speciális, komplex szolgáltatásokat nyújtó – informatikai infrastrukturával és e-kormányzati know-how-val támogatott – központokat kell kialakítani, a közigazgatási szolgáltatásokhoz történő széles körű hozzáférés érdekében. Az eddigi intézménycentrikus hozzáállás helyébe folyamatosan – az állampolgárok és a vállalkozások növekvő elvárásaira jobban reagálni képes – szolgáltatás-, illetve ügyfélközpontú megközelítés lép. Szolgáltatás- és ügyfélközpontú megközelítés a közszolgáltatásokban, valós és virtuális központok Célunk, hogy mindenki számára biztosítsuk a közhasznú információkhoz való hozzáférést és az ügyintézést elektronikus úton is. Biztosítani kívánjuk a személyes mellett a többcsatornás (telefonos, internet alapú, mobil) elérést és ügyintézési lehetőségét. Létre kell hozni az ügyfélazonosítás közműveit (azonosító kártya), és fejleszteni kell az információ áramlását biztosító központi gerinchálózatot. Központi infrastruktúra használatával vissza kívánjuk szorítani a szigetszerű informatikai fejlesztésekből adódó párhuzamos kiadásokat. A szakigazgatási rendszerek folyamatainak informatikai eszközökkel támogatott racionalizálásával csökkenthetjük a közszolgálati működés bürokratikus elemeit. Informatikai eszközökkel csökkenthetjük a közigazgatás bürokratikus elemeit Az igazgatási rendszerek ésszerűsítésével egyidőben egy hatékonyabban működő fejlesztéspolitikai intézményrendszer is kialakítható, amelynek keretében szükség van egy ügyfélbarát, elektronikus fejlesztéspolitikai szolgáltató rendszer létrehozására. Alapvető szempontként jelenik meg az egyszerű, könnyen elsajátítható használat, ami kormányzati szinten az azonos funkciók összevonását igényli, valamint szabványos megoldásokat tesz lehetővé. Az egységes alkalmazás- és kapcsolatrendszernek a fejlesztéspolitikára történő kiterjesztésével katalizálni kívánjuk a rendszer használatának elterjesztését a közszféra egészében. Ügyfélbarát, elektronikus fejlesztéspolitikai szolgáltató rendszert alakítunk ki A fejlesztések megvalósítása során a gazdasági növekedés segítése érdekében kezdeményezzük a működőtőke bevonását minden olyan esetben, ahol ez lehetséges. A humán tőkében meglévő erőforrásokat az igazgatási rendszerek korszerűsítésének katalizátoraként használjuk fel, ezáltal segítve a szolgáltató állam megvalósulását. A civil szféra kialakult viszonyai, a társadalom demokratikusságának erősödése, valamint az ebből fakadó szerkezeti átrendeződések lehetőséget teremtenek arra, hogy a civil társadalom a közszféra által ellátandó feladatok egy részét átvállalja. 2006/132. szám A képviseleti demokrácia jó működése mellett mind több lehetőséget adunk az állampolgároknak, hogy közvetlenül is szerepet vállaljanak szűkebb és tágabb közösségük sorsának alakításában. Működtetni kívánjuk a társadalmi párbeszéd modern intézményeit, így különös figyelmet fordítunk az e-demokrácia nyújtotta új formákra. A döntésekbe az informatika adta lehetőségek felhasználásával bevonjuk a civil társadalmat, az egyházakat és az érdekképviseleteket is, beleértve a horizontális elvek érvényesülése miatt különös figyelmet érdemlő roma szervezeteket is. A társadalmi párbeszéd korszerű intézményeit működtetjük Az e-kormányzati tudás bővítését, az informatikai eszközök elterjedéséhez nélkülözhetetlen szemléletváltás felgyorsítását soft (képzési, tanácsadási) jellegű eszközökkel is támogatni kívánjuk. Az elektronikus közszolgáltatások elterjedéséhez szükséges a felhasználói oldal képzése, figyelemfelkeltése. Az e prioritáshoz kapcsolódó operatív programok csak a speciális alkalmazásokhoz közvetlenül kapcsolódó képzési elemeket tartalmazzák, míg az általános jellegű infokommunikációs oktatás (digitális írástudás) más prioritásokba illeszkedik. A 6. prioritásban foglalt stratégia megvalósítása A 6. prioritásban foglalt stratégia megvalósítása • az igazgatási rendszer korszerűsítése az Államreform Operatív Program keretében, ESZA-finanszírozással, • az infrastrukturális feltételek javítása az Elektronikus közigazgatás Operatív Program keretében, ERFA-finanszírozással történik. Mind az Államreform Operatív Program, mind pedig az Elektronikus közigatás Operatív Program a konvergencia célkitűzésű régiókra, valamint a regionális versenyképesség és foglalkoztatás célkitűzésű Középmagyarországi régióra egyaránt kiterjed. Ezt alátámasztja, hogy a közigazgatási szolgáltatások országos politikát testesítenek meg, ezért szükséges, hogy egységes és azonos munkafolyamatokban menjenek végbe, függtelenül megvalósulásuk helyszínétől. Emellett a közigazgatás kormányzati szabályozási és igazgatási funkciói Budapesten, azaz a közép-magyarországi régióban vannak, a megvalósulásuk azonban regionális szinten történik. A közszolgáltatási funkciók modernizációja országos szakpolitika alapján történik, egységes elektronikus rendszerben, a költséghatékonyság és az egységesítés érdekében. Mindkét operatív porgram tevékenysége csak központilag koordinálható. 2006/132. szám A 6. prioritásban foglalt stratégia alátámasztja a CSG következő iránymutatásait:  A növekedést szolgáló tudás és innováció fejlesztése o A mindenki számára megvalósuló információs társadalom ösztönzése  Több és jobb munkahely o Igazgatási kapacitás 3.3. Az Új Magyarország Fejlesztési Terv koordinációja és kommunikációja Az Új Magyarország Fejlesztési Terv megvalósítását szolgáló, hatékony koordináció megköveteli, hogy egy központi kormányzati szervezet gondoskodjék e források tervezésének és felhasználásának összehangolásáról, a lakosság széles körű tájékoztatásáról, a történelmi léptékben is kiemelkedő mértékű közpénzek felhasználásáról. Ennek forrásául a Kohéziós Alapból és a strukturális alapokból elkülöníthető szakmai segítségnyújtási (TA) keret szolgál. A megnövekedett források szorosabb koordinációjára van szükség Az elkülönített TA-keret céljai különösen: • a programozás, értékelés terén: o az Új Magyarország Fejlesztési Terv egészére vonatkozó tanulmányok, értékelések készítése; • a végrehajtás terén: o a központi irányító hatóság, az igazoló-kifizető hatóság és az ellenőrző hatóság kapacitásának megteremtése, fejlesztése, o a fenti szervezetekre, valamint az intézményrendszer egészére vonatkozóan folyamatos továbbképzések, a humán erőforrás fejlesztését szolgáló módszertan, valamint programok kidolgozása és lebonyolítása, o az Európai Unió előírásainak megfelelő, egyben az intézményrendszerben dolgozók munkáját támogató IT-rendszer fejlesztése; • jó minőségű projektek előkészítésének és megvalósításának elősegítése: o a lehetséges kedvezményezettek és a szélesebb közvélemény tájékoztatása a fejlesztési terv egészéről, o az önkormányzati, illetve a civil – beleértve az egyházakat is – kedvezményezettek projektjeinek előkészítését és megvalósítását segítő szakértői hálózat felállítása és működtetése. Az Új Magyarország Fejlesztési Terv és a 2007 és 2013 közötti operatív programok összehangolását, vagyis a fejlesztési terv koordinációját és kommunikációját az alapok TA-részéből finanszírozzuk a Végrehajtás Operatív Program keretében. Az egyes operatív programokhoz köthető – OP-specifikus tevékenységek – az OP-k technikai segítségnyújtás kereteiből finanszírozhatóak. 2006/132. szám

Source: https://magyarkozlony.hu/hivatalos-lapok/edecebd6099bdb660eea77eb9d85b445c5421b2d/dokumentumok/dc29d9619f7c990742ef6d79a428b9bcf4995365/letoltes